
Esselamu alejkum we rahmetullah. Da li nosenje galabije kod nas u Bosni potpada pod odjecu isticanja, za koju odjecu je u hadisu doslo da ce Allah ogrnuti odjecom ponizenja na sudnjem danu onoga ko na ovom svijetu obuce odjecu isticanja, i u drugoj verziji hadisa, potom ce njime potpaliti dzehenemsku vatru. Zanima me ima li tu kakve sirine, posto obicno daije kada o ovome govore samo navedu tako a i nas poznati sejh Jusuf, rahimehullah, je nosio galabiju pa mi je malo nelogicno da je to tako krupna stvar a da je on nije poznavao, kakav je propis toga sejh? Allah vam podario firdews!


* 
* 
* 
* 
* 
* 
* 
* 
* 
* 

 

DA LI NOŠENJE GALABIJA POTPADA POD ZABRANJENU ODJEĆU ISTICANJA?
===============================================================

 

Alejkumusselam.


Ispravno je da se hadis o zabrani nošenja odjeće šuhreta (isticanja) ne odnosi na nošenje galabija, sevbova, šerijatskih (širokih, sa dubokim turom) hlača i slično u našoj sredini, zbog sljedećeg:


-kao što kaže šejhul-islam Ibn Tejmijje, da bi imao grijeh zbog nošenja odjeće sa kojom se izdvaja u odnosu na sredinu, uslovljava se da ima nijet isticanja,


-jer se sa odjećom koju muslimani nose u muslimanskim sredinama i treba isticati među nemuslimanima,


-jer su skoro svi šejhovi iz arapskog svijeta koji su dolazili u Bosnu nosili islamsku odjeću (sevbove) čak i marame na glavi (gutra i šimaga), a nema sumnje da su se tom odjećom isticali u našoj sredini, a oni su najučeniji među muslimanima, znaju za ovaj hadis i njegov propis.


U hadisu u kom je došla zabrana nošenja odjeće isticanja nije napravljena razlika između arapa muslimana i nearapa muslimana tj da oni mogu nositi a mi ne možemo.


-u savremeno doba izmješale su se kulture, običaji i nošnje raznih naroda, skupina, grupacija, u jednom mjestu, u jednom gradu.


Sportisti nose svoju odjeću, biznismeni svoju, rokeri svoju, vojnici svoju, itd. i svi se oni ne ističu sa svojom odjećom a muslimani sa svojom se ističu, što je neobično i neprihvatljivo.


-ako bi rekli da su galabije, sevbovi i šerijatske hlače zabranjena odjeća isticanja u našoj sredini, onda je preče da bude odjeća isticanja ono što nose žene od nikaba i crne boje, a to nije niko rekao.


 


Ispravno je da se hadis o zabrani nošenja odjeće šuhreta odnosi na nošenje bilo koje odjeće sa kojom se osoba izdvaja u odnosu na sredinu, pod uslovom da mu je nijet isticanje među ljudima.


 


Ve billahi tevfik


Dr. Zijad Ljakić


Preuzeto sa telegram kanala <https://t.me/zijadljakic/1426>


